ŠIAULIŲ MIESTO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL MOKYTOJŲ PADĖJĖJŲ, UŽTIKRINANČIŲ KARO PABĖGĖLIŲ

IŠ UKRAINOS VAIKŲ UGDYMĄ ŠVIETIMO ĮSTAIGOSE,

PAREIGYBIŲ FINANSAVIMO

2022 m. kovo 17 d. Nr. A-461

Šiauliai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 ir 5 punktais, Šiaulių miesto savivaldybės tarybos 2022 m. vasario 3 d. sprendimu Nr. T-1 „Dėl Šiaulių miesto savivaldybės 2022–2024 metų strateginio veiklos plano patvirtinimo“ ir įgyvendindamas Šiaulių miesto savivaldybės 2022–2024 metų strateginio veiklos plano Švietimo prieinamumo ir kokybės užtikrinimo programos priemonę „Švietimo pagalbos užtikrinimas švietimo įstaigose“ (08.01.03.13):

1. N u r o d a u, esant poreikiui, Švietimo prieinamumo ir kokybės užtikrinimo programos priemonės „Švietimo pagalbos užtikrinimas švietimo įstaigose“ lėšas skirti mokytojų padėjėjų, užtikrinančių karo pabėgėlių iš Ukrainos vaikų ugdymą švietimo įstaigose, pareigybėms finansuoti iki 2021–2022 mokslo metų ugdymo proceso pabaigos.

2. T v i r t i n u Paraiškos lėšoms, skirtoms mokytojų padėjėjų, užtikrinančių karo pabėgėlių iš Ukrainos vaikų ugdymą, pareigybėms finansuoti, gauti formą (pridedama).

3. Į p a r e i g o j u Šiaulių miesto savivaldybės Švietimo skyrių įvertinti Paraiškas lėšoms, skirtoms mokytojų padėjėjų, užtikrinančių karo pabėgėlių iš Ukrainos vaikų ugdymą, pareigybėms finansuoti, gauti ir teikti siūlymą Šiaulių miesto savivaldybės administracijos direktoriui dėl lėšų skyrimo.

Administracijos direktorius	Antanas Bartulis